*Proiect*

**Notă informativă**

**la proiectul Ordinului cu privire la modificarea și completarea**

**unor Ordine ale Ministerului Finanțelor**

În vederea executării prevederilor Capitolului 102 din titlul II al Codului fiscal nr.1163-XIII din 24 aprilie 1997, se propune modificarea și completarea unor ordine ale Ministerului Finanțelor și anume, Ordinul nr.130 din 30 septembrie 2010 cu privire la aprobarea formularului tipizat de document primar cu regim special „Act de achiziție a mărfurilor” și Ordinul nr.2 din 9 ianuarie 2017 privind aprobarea unor formulare tipizate aferente activității persoanelor fizice care desfășoară activitate independentă.

Astfel, completarea ordinului nr.130 din 30 septembrie 2010 are drept scop acordarea dreptului persoanelor fizice care desfășoară activități independente și procură mărfuri (produse agricole) de la persoanele fizice cetățeni, de a întocmi actul de achiziție a mărfurilor.

De asemenea, prin modificarea și completarea ordinului nr.2 din 9 ianuarie 2017 se propune elaborarea indicațiilor metodice întru reglementarea specificului ținerii evidenței contabile în partidă simplă (evidența veniturilor și cheltuielilor) de către persoanele fizice ce desfășoară activități independente conform Capitolului 102 din titlul II al Codului fiscal.

Totodată, indicațiile elaborate descriu modul de întocmire și completare a unui Registru-jurnal, în care persoana fizică care desfășoară activități independente va înregistra veniturile și cheltuielile aferente nemijlocit activității independente.

**VICEMINISTRU Veronica VRAGALEVA**